***Pozivnica za sudjelovanje na Osječkom Ferivi polumaratonu***

***„FESTIVAL KULTURE I SPORTA!“***

Novi uvjeti i dalje priželjkuju stare navike: susrete, druženja, traganja za novim trenucima koje ćemo pamtiti i nositi dalje kroz sjećanja.

Osječki Ferivi polumaraton jedna je od pet najvećih manifestacija grada koji ponovo poziva svakog građanina da u tom danu ostavi djelić svoje radosti, a sa sobom ponese „veliko sjećanje“ buđenja novog proljeća u Gradu na Dravi.

2020. godine Osijek je pokazao da zna i može u novim uvjetima pandemije organizirati 1000 trkača i 150 glazbenika; kada su se ulice našeg grada transformirale u veliku pozornicu u kojoj su glazbenici i sportaši, u direktnoj interakciji, bili podrška jedni drugima na radost svih građana.

Pozivamo Vas ove godine u subotu **10. travnja 2021. od 10.30 do 13.00** na sudjelovanje u velikoj glazbeno – sportskoj manifestaciji u trajanju do 45 minuta vašeg programa.

Molili bismo da se prijavite čim prijekako bismo mogli napraviti precizan raspored vremena i lokacija prijavljenih glazbenika, te program najaviti plakatima, lecima i u medijima.

Svaki zbor, KUD glazbena skupina, orkestar ili individualni sudionik dobit će svoju lokaciju uzduž trkačke trase.

U pripremi je još pregršt iznenađenja koja će vam drugi vikend u mjesecu travnju učiniti nezaboravnim.

**Budite i vi dio kulturno - umjetničkog programa i prožmite glazbu s vrhunskim sportskim izvedbama, te oplemenite ljepotu života potrebnu duši i tijelu!**

Nadamo se suradnji i svestranom zadovoljstvu.

P.S.Ukoliko imate prijedloge koji bi upotpunili vaš doživljaj, pošaljite na mail: gabriela.poslon@gmail.com

Lijep pozdrav!

Organizatori Osječkog Ferivi polumaratona

Kontakt:

Gabriela Poslon, prof.

091 59 39 031